Menurut mazhab Syafi’e, wali kepada jenazah lebih aula (utama) mensolatkan jenazah, kerana sembahyang jenazah adalah doa untuk si mati. Doa kaum kerabat dan waris adalah lebih mudah dimakbulkan Allah Taala. Susunannya seperti berikut: 1. Bapa 2. Datuk dan ke atas 3. Anak lelaki 4. Cucu dan ke bawah 5. Saudara lelaki seibu sebapa 6. Saudara lelaki sebapa 7. Anak lelaki saudara seibu sebapa 8. Anak lelaki saudara seibu. 9. Seterusnya mengikut tertib ‘asobah dalam ilmu faraid.